ഒളിമ്ബിക്സ് ഹോക്കിയില് 41 വര്ഷത്തിന് ശേഷം ഇന്ത്യ സെമിയില് ടോക്യോ : ടോക്യോ ഒളിമ്ബിക്സ് ഹോക്കി ക്വാര്ട്ടര് ഫൈനലില് ഇന്ത്യക്ക് തകര്പ്പന് ജയം. ഗ്രേറ്റ് ബ്രിട്ടണെ ഒന്നിനെതിരെ മൂന്ന് ഗോളുകള്ക്ക് തകര്ത്ത ഇന്ത്യ സെമി ബെര്ത്ത് ഉറപ്പിച്ചു. ക്വാര്ട്ടര് ഫൈനലില് ബ്രിട്ടനെ 31ന് തോല്പ്പിച്ചാണ് ഇന്ത്യയുടെ മുന്നേറ്റം. ബെല്ജിയമാണ് സെമിയില് ഇന്ത്യയുടെ എതിരാളി. 41 വര്ഷത്തിനുശേഷമാണ് ഇന്ത്യ ഒളിമ്ബിക്സ് ഹോക്കി സെമിയില് കടക്കുന്നത്. 1980ലെ മോസ്കോ ഒളിമ്ബിക്സിലാണ് ഇന്ത്യ അവസാനമായി സെമിയിലെത്തിയത്. ഇന്ത്യന് ജഴ്സിയില് 50ാം മത്സരത്തിന് ഇറങ്ങിയ ദില്പ്രീത് സിംഗ് 7, ഗുര്ജന്ത് സിംഗ് 16, ഹാര്ദിക് സിംഗ് 57 എന്നിവരാണ് ഇന്ത്യയ്ക്കായി ലക്ഷ്യം കണ്ടത്. സാമുവല് വാര്ഡ് ആണ് ഗ്രേറ്റ് ബ്രിട്ടണു വേണ്ടി ആശ്വാസ ഗോള് നേടിയത്. മലയാളിയായ ഗോള്കീപ്പര് പി.ആര്. ശ്രീജേഷിന്റെ തകര്പ്പന് സേവുകളാണ് മത്സരത്തില് ഇന്ത്യയ്ക്ക് തുണയായത്. കളി തുടങ്ങി ആദ്യ ക്വാര്ട്ടറില് തന്നെ ഇന്ത്യ മുന്നിലെത്തി. 7ആം മിനിട്ടില് സിമ്രന്ജീതിന്്റെ പാസ് സ്വീകരിച്ച ദില്പ്രീത് സിംഗ് ക്ലോസ് റേഞ്ചില് നിന്നാണ് ഗോള് നേടിയത്. രണ്ടാം ക്വാര്ട്ടര് തുടങ്ങി ആദ്യ മിനിട്ടില് ഇന്ത്യ രണ്ടാം ഗോള് അടിച്ചു. ഗുര്ജന്ത് സിംഗിന്്റെ സോളോ ഗോള് ഇന്ത്യയുടെ ലീഡ് ഇരട്ടിച്ചു. മൂന്നാം ക്വാര്ട്ടറിന്്റെ അവസാന മിനിട്ടില് ബ്രിട്ടണ് തിരിച്ചടിച്ചു. തുടര്ച്ചയായ മൂന്ന് പെനല്റ്റി കോര്ണറുകള്ക്കൊടുവില് സാമുവല് വാര്ഡ് ശ്രീജേഷിനെ കീഴടക്കി. സമനില ഗോള് കണ്ടെത്താന് അവസാന സമയങ്ങളില് ബ്രിട്ടണ് തുടര്ച്ചയായി ആക്രമണം അഴിച്ചുവിട്ടു. എന്നാല്, 57ആം മിനിട്ടില് ഹര്ദിക് സിംഗിന്്റെ ഗംഭീര സോളോ റണ് ഗോളില് കലാശിക്കുകയായിരുന്നു.